stanford-oval/wikipedia huggingface dataset:
נתנאל אלינסון

| --- | --- |

נתנאל אלינסון, 2021
 לידה:  15 במאי 1984 (בן 40) י"ד באייר ה'תשמ"ד פדואל, יהודה ושומרון 
 מדינה:  ישראל ישראל
 מקום מגורים:  ירוחם
 פעילות בולטת:  איש חינוך, סופר, מדריך טיולים ופעיל חברתי ישראלי
 השכלה:  תואר ראשון בהוראת תנ"ך וארץ ישראל במכללת הרצוג
 השקפה דתית:  יהודי
 בת זוג:  נטע אלינסון
 מספר צאצאים:  5 
 פרסים והוקרה:  פרס מוסקוביץ' לציונות (2014) 
 
נתנאל אלינסון (נולד ב-15 במאי 1984, י"ד באייר ה'תשמ"ד) הוא איש חינוך, סופר ופעיל חברתי ישראלי. עמד בראש המכינה הקדם-צבאית "ערבה" בחצבה ולאחר מכן בראש 'מדרשת הערבה', שהיא אחת מתוכניות הדגל של עמותת רוח ערבה. אלינסון היה מדריך טיולים והוא מפרסם סרטונים וכתבות בנושא בכלי תקשורת שונים. הוא כתב את הספר רב-המכר "קיצור תולדות הישראליות".
קורות חיים

אלינסון גדל ביישוב פדואל שבשומרון ולמד בישיבה תיכונית מקור חיים.
את שירותו הצבאי עשה בסיירת הצנחנים בין השנים 2003 ל-2006 והיה נווט החוד בסיירת. הוא בוגר תואר ראשון בהוראת תנ"ך וארץ ישראל במכללת הרצוג. לאחר נישואיו התגורר בקידה שבבנימין.
בין השנים 2008 ל-2012 היה ממחדשי תחום ההדרכה והסיורים בשומרון. לאחר מכן ניהל את גרעיני שנת השירות צמרת למעורבות חברתית בפריפריה (2012–2014).
בשנת 2014 החל לשמש כראש המכינה הקדם צבאית בחצבה עד שנת 2020. לאחר מכן מונה לראש מדרשת הערבה.
אלינסון כותב מאמרים פובליציסטיים אודות החברה הישראלית וארץ ישראל בבמות שונות.
בשנת 2019 היה ממובילי המחאה נגד המשבר הפוליטי במדינה וקיומן של בחירות שלישיות ברצף.
בשנת 2021 ערך טיולים ברחבי הארץ במסגרת "מפגש ישראלי" של עמותת "רוח הערבה", טיולים בהדרכתו בכל רחבי הארץ שנועדו, להגדרתו, "לקרב בין אדם לאדם ובין אדם לארץ". במסגרת זו טיילו מאות ישראלים בטיולים רבים.
קורות חיים > תכניו ברשת

אלינסון השתתף בסדרה בת כ-15 סרטונים מבית תאגיד השידור הישראלי בשם "בשביל הסיפור" המביאה סיפורים ונושאים ייחודיים הקשורים לארץ ישראל ולעם ישראל כמו "איך הכינו את מצות המקוריות?", "התכונות שהפכו את יהודה המכבי לטקטיקן ומנהיג" ו"איך זייפו את צבע התכלת בציצית בעזרת לשישית הצבעים. כמו כן הוא מגיש את הסדרה "קול התור" ושתי סדרות נוספות בהכנה לקראת עלייה לשידור.
מלבד זאת מפרסם אלינסון תכנים הנוגעים לישראל ולישראליות במסגרת ערוץ יוטיוב פרטי.
קורות חיים > ספריו

המדריך למטייל בשומרון כרך א' וכרך ב', 2014 – נכתבו על ידי דביר רביב ונתנאל אלינסון ויצאו לאור לאחר גיוס המונים באתר הדסטארט בשנת 2013. על חלקם ביצירת המדריך זכו המחברים בפרס מוסקוביץ' לציונות לשנת 2014. בעקבות היכרותם את השטח, כותבי המדריך למטייל התבקשו על ידי צה"ל, ביוני 2014, לסייע בחיפושים אחר שלושת הנערים החטופים.
מדרך הערבה כרך א': מים המלח ועד ספיר, הוצאת "רוח ערבה" והפצת שטיינהרט-קציר, 2016
מדרך הערבה כרך ב': מספיר ועד אגן הפארן, הוצאת "רוח ערבה" והפצת לוני כהן, 2017
קיצור תולדות הישראליות, הוצאת ידיעות ספרים, 2021 – הספר היה אחד מרבי המכר הגדולים ביותר של ידיעות ספרים ב-2022. הספר הומלץ במסגרות רבות ונבחר לאחד מחמשת הספרים המשפיעים של השנה על ידי העתידן פרופ' דוד פסיג. גם נשיא מדינת ישראל המליץ עליו כספר חשוב לשנת ה-74 למדינת ישראל. הספר קיבל ביקורות חוצות מגזרים, מעיתון "הארץ" דרך "ישראל היום" ועד "השילוח"
קורות חיים > פרס מוסקוביץ'

בשנת 2014 זכה אלינסון בפרס מוסקוביץ' לציונות על חלקו בכתיבת סדרת הספרים "המדריך למטייל" והוצאת טיולי ימי שישי ששינו את תפיסת טיולי השטח בשומרון.
משפחתו

אלינסון נשוי לנטע, מטפלת ברפואה משלימה, והם מתגוררים בירוחם עם חמשת ילדיהם.
הערות שוליים

↑  אליישיב רייכניר, איש המרכז הקיצוני: נתנאל אלינסון נאבק בפיצול הישראלי הפנימי, באתר מקור ראשון
↑   חגי עמית, הצעירים שרוצים לכבוש את הערבה: "במיליון שקל אתה בונה פה טירה", באתר TheMarker‏, 28 באוגוסט 2015
1 2  איש המרכז הקיצוני: נתנאל אלינסון נאבק בפיצול הישראלי הפנימי, מאת אלישיב רייכנר, באתר מקור ראשון
↑  אנשי הצוות במכינה הקדם צבאית ערבה
↑  נתנאל אלינסון, ‏המסורתיות היא לא פשרנות, היא יהדות של לכתחילה, באתר "סרוגים", 18 בינואר 2019
↑  נתנאל אלינסון, טבע הדברים, הצְרֵדָה: המקום שבו החל פיצולו של עם ישראל, באתר ynet, 14 בפברואר 2012
↑  סיגל בן דוד, ‏אזרחים מכל גווני הקשת הפוליטית מכריזים: העם לא רוצה עוד בחירות, באתר מעריב אונליין, 19 בנובמבר 2019
↑   איך יכול כל חקלאי פשוט לזייף את פתיל התכלת היקר השזור בציצית, סרטון  באתר יוטיוב
↑  ערוץ היוטיוב של נתנאל אלינסון
↑  קמפיין גיוס ההמונים של המדריך למטייל בשומרון באתר הדסטארט
↑  מדרך הערבה א' מים המלח ועד ספיר באתר BookMe
↑  מדרך הערבה ב' מספיר ועד אגן הפארן באתר BookMe
↑  נתנאל אלינסון: "זה מאוד תסכל אותי, אבל היום אני מודה על כך", באתר ערוץ 7, 7 ביוני 2021
↑  קיצור תולדות הישראליות: "אם בכל הזדמנות טורחים להצהיר שישראל היא מולדתנו, נראה שאנחנו לא ממש בטוחים בכך"
↑   עופרה רודנר, לקראת הבחירות: חמישה ספרים על העתיד הישראלי, באתר הארץ, 21 באוקטובר 2022
↑  ד"ר יואב שורק, קיצור תולדות הישראליות / נתנאל אלינסון, באתר השילוח, ‏2 באוגוסט 2021
↑   בועז יזרעאלי, "קיצור תולדות הישראליות": האם מדינת היהודים מצויה כעת שוב בדור ההורס?, באתר הארץ, 13 בינואר 2022
↑  דיון ציבורי בתשעה באב בבית הנשיא גם עם הספר קיצור תולדות הישראליות
↑  חג התירוש בכרמי שילה
| --- | --- |
בקרת זהויות :  NLI: 987007525149905171  BnF: cb17017119q (data)  GND: 1067451641  ISNI: 0000 0004 3417 3241  LCCN: no2021151418  VIAF: 308282977   WorldCat (עם VIAF): 308282977
נמניה ליוביסבלייביץ'

נמניה ליוביסבלייביץ' (בסרבית: Немања Љубисављевић; נולד ב-26 בנובמבר 1996 בקרושבאץ שברפובליקה הפדרלית של יוגוסלביה) הוא כדורגלן סרבי המשחק בעמדת הבלם בקבוצת מכבי בני ריינה.
קריירת מועדונים

ליוביסבלייביץ' גדל במחלקת הנוער של טרסטניק PPT, והחל את הקריירה המקצוענית שלו בקבוצה הבוגרת של המועדון במסגרת הליגה הסרבית השלישית.
בשנת 2016 חתם ביגודינה, ממנה הושאל לטבאנה.
בשנת 2017 חתם ליוביסבלייביץ' בראדניצ'קי ניש מליגת העל הסרבית, במדיה ערך הופעת ליגה אחת. הוא הושאל מהקבוצה לדינמו ורניה מליגת המשנה הסרבית.
בהמשך שיחק ליוביסבלייביץ' בגוריצה ובז'לגיריס וילנה מליגת העל הליטאית.
ב-24 בינואר 2023 חתם ליוביסבלייביץ' בוויבודינה נובי סאד מליגת העל הסרבית.
ב-17 ביולי 2023 חתם במכבי בני ריינה.
תארים

אליפות ליטא (3): 2020, 2021, 2022
הגביע הליטאי (2): 2021, 2022
הסופר קאפ הליטאי (1): 2020
הדרדסים (סדרת טלוויזיה, 2021)

ערך זה עוסק בסדרת טלוויזיה משנת 2021. אם התכוונתם לזיכיון המדיה או סדרת הטלוויזיה משנת 1981, ראו .
| --- | --- |

כותרת הפתיחה בעברית, כפי שמשודרת בערוץ ניקלודיאון.
 מבוסס על:  "הדרדסים" מאת פיו
 מדבבים:  ראו כאן
 מדבבים בעברית:  ראו כאן
 ארץ מקור:  בלגיה בלגיה
 שפות:  צרפתית (דובבה לשפות נוספות, ביניהן אנגלית ועברית)
 מספר עונות:  3
 מספר פרקים:  71
 תוכנית מקור:  הדרדסים (סדרת טלוויזיה)
 הפקה
 חברת הפקה:  Dupuis Audiovisuel IMPS Peyo Productions
 שידור
 רשת שידור:  La Trois (צרפתית) Ketnet (הולנדית)
 רשת שידור בישראל:  ניקלודיאון ניק ג'וניור יוטיוב כאן חינוכית נטפליקס
 תקופת שידור מקורית:  18 באפריל 2021 – הווה
 תקופת שידור בישראל:  1 בספטמבר 2021 – הווה
 קישורים חיצוניים
 www.smurf.com
 דף התוכנית ב-IMDb
הדרדסים (בצרפתית: Les Schtroumpfs) היא סדרת טלוויזיה בלגית בהנפשה ממוחשבת, שהופקה על ידי Dupuis Audiovisuel, IMPS ו-Peyo Productions. זו הסדרה השלישית המבוססת על זיכיון "הדרדסים", אחרי שתי סדרות באותו שם ששודרו בשנים 1961 ו-1981.
הסדרה הוכרזה לראשונה על ידי Peyo Productions בשנת 2017. לאחר שנה, הוכרז כי תשודר ב-Ketnet בפלנדריה, TF1 בצרפת, KiKA בגרמניה, ו-La Trois בוולוניה. בשנת 2020 דווח כי ניקלודיאון ינהלו את הזכויות לשידור הסדרה במדינות נוספות. ב-12 ביוני 2022 הוזמנה עונה נוספת שתשודר ב-2024. ב-1 במאי 2023 הפכה הסדרה לזמינה בשירות הזרמת המדיה נטפליקס בארצות הברית.
הסדרה החלה את שידוריה ב-18 באפריל 2021 בערוץ La Trois בבלגיה. בארצות הברית, הסדרה משודרת בניקלודיאון החל מ-6 בספטמבר 2021.
בישראל, הסדרה עלתה לשידור בדיבוב עברי בניקלודיאון המקומי ב-1 בספטמבר 2021, וחודש לאחר מכן, ב-11 באוקטובר, אף החלה את שידוריה בערוץ הבת ניק ג'וניור. החל מה-8 באפריל 2022, פרקי הסדרה מופצים גם לערוץ היוטיוב הרשמי של הזיכיון, בסדר שונה מסדר השידור המקורי בניקלודיאון. הסדרה החלה את שידוריה בערוץ הברודקאסט כאן חינוכית ב-21 במאי 2023, ובהמשך אותה שנה, ב-15 ביולי, נוספה לשירות הזרמת המדיה נטפליקס. בישראל מהעונה השלישית הסדרה עברה לערוץ ניק ג'וניור.
באוקטובר 2023, הסדרה חודשה לעונה שלישית ששודרה לראשונה ב-25 באוגוסט 2024 בערוץ La Trois בבלגיה, בארצות הברית ב-2 בספטמבר 2024 בניקלודיאון ובישראל ב-8 בספטמבר 2024 בערוץ ניק ג'וניור.
שידור

| עונה | עונה | מספר פרקים | תקופת שידור מקורית בלגיה> שידור ראשון | תקופת שידור מקורית בלגיה> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 26 | 18 באפריל 2021 | 20 במרץ 2022 | 1 בספטמבר 2021 | 18 ביולי 2022 |
|  | 2 | 26 | 29 באוגוסט 2022 | 1 בפברואר 2023 | 1 בינואר 2023 | 1 באוגוסט 2023 |
|  | 3 | 26 | 25 באוגוסט 2024 | יפורסם בהמשך | 8 בספטמבר 2024 | יפורסם בהמשך |
עלילה

הסדרה מתרחשת אחרי הסרט "דרדסים: הכפר האבוד", והדרדסות הכפריות ממנו מופיעות אף הן.
מדבבים

הדיבוב העברי בוים על ידי מאיה מיטלפונקט בפרקים 1–6 ורועי גבע החל מפרק 7, והופק על ידי ענבר שטגר עזרא באולפני דאבי דאב.
| דמות | מדבב/ת בצרפתית | מדבב/ת בעברית |
| --- | --- | --- |
| דרדסאבא | ז'אן-לופ הורוביץ | אלי לולאי |
| רגזני | עמנואל קרטיל | אלי לולאי |
| גרגמל | עמנואל קרטיל | צביקה פורמן (עונה 1) |
| גרגמל | עמנואל קרטיל | אורי זלצמן (עונה 2) |
| פה גדול | חאווייר פגנון | צביקה פורמן (עונה 1) |
| פה גדול | חאווייר פגנון | יובל בינדר (עונה 2) |
| איכרי | ג'רמי פרבו | צביקה פורמן (עונה 1) |
| גנדרני | ג'רמי פרבו | דור סרוגו |
| בר מוח | אנטואן שומסקי | דור סרוגו |
| טיפשוני | אנטואן שומסקי | יובל גרבש |
| דרדס-טבח | עמנואל קרטיל | יובל גרבש |
| זללני | מארק ארנו | דור סרוגו |
| בר כוח | מארק ארנו | ערן מור |
| דרדסית | אנה ראמד | עינת אזולאי |
| פחדני | מגלי רוזנצוויג | עינת אזולאי (2021) |
| פחדני | מגלי רוזנצוויג | נעמה שטרית (2022) |
| ערבה | מגלי רוזנצוויג | מאיה מיטלפונקט (2021) |
| ערבה | מגלי רוזנצוויג | נעמה שטרית (2022) |
| ביש גדא | פאני בלוק | מאיה מיטלפונקט (2021) |
| ביש גדא | פאני בלוק | מיה אלון (2022) |
| דרדסון | קייסי צ'ייס | מאיה מיטלפונקט (2021) |
| דרדסון | קייסי צ'ייס | מייה קדוש (2022) |
| דרדסופית | קלי מארו | מאיה מיטלפונקט (2021) |
| דרדסופית | קלי מארו | נעמה שטרית (2022) |
| קונדסון | קייסי צ'ייס | שיר כהן |
| לבלובית | אוליביה לוצ'יוני | שיר כהן |
| חרוצון | קסבייר פגנון | גדי לוי |
| דרדס-שיר | חאווייר פגנון | גדי לוי |
| ציורון | לא ידוע | גדי לוי |
| שושנית | סינדי למינור | מיה אלון |
| שושנית | סינדי למינור | עינת אזולאי |
| עלה | לא ידוע | מיה אלון |
| דרדס-פרא | לא ידוע | אסף דגני |
בנוסף מדבבת בדיבוב העברי שירלי לילו החל מפרק 14.
הערות שוליים

↑  Animation Magazine IMPS & Dupuis Plan New 'Smurfs' Series
↑  Smurfs to return to TV
↑  הדרדסים • עברית, באתר יוטיוב
אייניוזאורוס

| אייניוזאורוס |
| --- | --- |
  גולגולת של אייניוזאורוס והשוואה לאדם
תקופה
קרטיקון עליון, 74.5–74 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: אייניוזאורוס
מין:: E. procurvicornis
שם מדעי
 Einiosaurus ‏סאמפסון, 1994

שחזור של אייניוזאורוס
אייניוזאורוס (שם מדעי: Einiosaurus) הוא סוג של דינוזאור ממשפחת הצרטופסיים שהתקיים בתקופת הקרטיקון. פירוש שמו: "לטאת ביזון" ("אייניו" זה ביזון בניב אינדיאני מאזור מונטנה בה נתגלה).
מאפיינים

האייניוזאורוס היה דינוזאור צרטופסי מתת-משפחת הצנטרוזאורים המאופיינים בקרני אף מפותחות וקרני גבה מנוונות. אורכו היה בין 4.5 ל-6 מטר ומשקלו כ-1.3 טון. גודלו היה כגודל קרנף. מהעטרה של האייניוזאורוס בלטו שני דוקרנים ארוכים כלפי מעלה והיו בה שני חללים בעצמות. קרן האף של האייניוזאורוס הייתה כבדה ומעוקלת קדימה. כנראה שמבנים אלה שימשו בעיקר לתצוגה ופחות להגנה מפני טורפים. האייניוזאורוס חי בעדרים ואכל צמחייה נמוכה, אותה תלש במקורו. היה לו מראה מבהיל ביותר, בגלל קרנו הענקית על אפו, כשהיה קטן קרן אפו לא הייתה מעוקלת.
מאובני האייניוזאור נתגלו בשנות ה-80 של המאה ה-20 על ידי ג'ון ר. הורנר אך תוארו וסווגו רק ב-1995 על ידי סקוט סמפסון, שקרא להולוטייפ B בשם Einiosaurus procurvicornis. מאוחר יותר סיווג אותו סמפסון כמין של צנטרוזאורוס בשם Centrosaurus procurvicornis, אך שינוי זה לא התקבל בקהילה הפלאונטולוגית.
בתרבות

דינוזאור זה הופיע בסדרה כוכב הדינוזאורים ובמשחקים עולם היורה: המשחק וJurassic World: Alive.
אייניוזאורוס ומאיאזאורה בסביבתם הטבעית
מונה, ציורים מג'יברני - מטבע למופשט

ציורים מג'יברני - מטבע למופשט
במשך שנות מגוריו בג'יברני הקים הצייר קלוד מונה גן בסגנון יפני, שבו צייר מאות מציוריו המוכרים והמונומנטליים ביותר.
עם חלוף השנים, ניתן לעקוב אחר תהליך גיבושו של סגנון ייחודי, אניגמטי ופילוסופי שהתבטא בהפשטה של נושאי הציור.
הקמת הגן

מונה השקיע זמן ומשאבים רבים בגנו עד למימוש חזונו אשר היה מושא לציורים רבים במהלך השנים. הוא נעזר בגנן ראשי וחמישה עוזרים כדי לטפח ולעצב את הגן כראותו. ב־1893 רכש מונה חלקה נוספת אשר הייתה צמודה לאחוזתו, שבה הייתה בריכה טבעית קטנה שאותה חצה נחל האפט.
בשנים הבאות עיצב מונה את החלקה מחדש; במשך שלוש שנים הועלתה הטמפרטורה בבריכה על מנת שתתאים לנימפאות (חבצלות) אותן הזמין מונה מיפן. גשר קטן בסגנון יפני הוקם מעל חלקה הצר של הבריכה.
ב־1901, לאחר משא ומתן ארוך מול המועצה המקומית, נחל האפט הוסט ממסלולו ולגשר הוספו קשת גבוהה ושיחי ויסטריה. גנן אחד הועסק במיוחד עבור טיפול בנימפאות שפוזרו בבריכה באופן אותו הנחה מונה על מנת ליצור את הקומפוזיציה המדויקת שרצה.
הגן עצמו הפך ליצירת אמנות, לעיצוב הטבע כקומפוזיציה של צבעים וצורות מפוסלת במים, צמחים, השתקפויות ושמים. הבריכה בגן הפכה למקור ההשראה העיקרי של מונה, הוא אמר: "נופים אלו של מים והשתקפויות הפכו לאובססיה. הם מעבר לכוחו של זקן כמוני, ועדיין אני רוצה להצליח ולהעביר את התחושה שלי. אני מקווה שהמאמץ שלי יצלח במשהו."
במאי 1909 הוצגו 48 ציורים מהגן בתערוכה של דוראן-רואל. הציורים חולקו לשש קטגוריות של אזורים בגן ותומחרו במחיר גבוה.
ב־1915 מונה בנה סטודיו נוסף, באורך 24 מטרים, ברוחב 12 מטרים ובגובה 15 מטרים, ובו יצר את ציוריו הגדולים ביותר.
ביטוי אמנותי

בחלקם של הציורים בסדרה, נושאי הציור כגון שמיים, מים, השתקפויות, עצים או פרחים, ממלא את בד הציור ואין בהם מידע על קו האופק או רמזים אשר מסייעים בהתמצאות מרחבית, דבר אשר יוצר לעיתים אצל הצופה תחושה של מידע חלקי, או חוסר התמצאות. בכך מונה ניתק את עצמו ממסורת קונבנציונלית של ציורי נוף אופקיים, ברורים וקריאים. הצבע מונח על הבד באופן מופשט ולעיתים קשה למתבונן להבין האם הוא מסתכל על אובייקט או על ההשתקפות שלו במים.
בחלק מהציורים, עלי הנימפאות על המים אשר בהם השתקפויות נראים כמרחפים בחלל לא מוגדר. העתקה זו של האובייקט מסביבתו הטבעית למרחב מופשט היא פתח לדיון אפיסטמולוגי על יכולתנו לתפוס את המציאות ולהסיק מסקנות על מה שנתפס.
הפרטים שעדיין ניתן לזהות בציור ויכולים להוות איזשהו עוגן הכרתי במציאות, גם הם השתקפויות צפות במרחב לא ידוע.
את הציורים המונומנטליים והאניגמטיים ביותר שלו צייר מונה בשנים שלאחר מותם של אשתו ובנו. חלקם קודרים, מופשטים כמעט לחלוטין, ויכולים להשרות על המתבונן תחושת ריחוף בחלל ריק מצורות מוכרות.
ציורים מגנו של מונה בג'יברני
קובץ:Los_nenúfares_(Monet).jpg
קובץ:Claude_Monet_-_Nymphéas_-_Carnegie_Museum_of_Art,_Pittsburgh,_2019-12-11.jpg
קובץ:Claude_Monet_-_Nymphéas_W1852_-_Musée_Marmottan-Monet.jpg
קובץ:Le_bassin_aux_nymphéas_-_Claude_Monet.jpg
קובץ:Monet_-_pathway-in-monet-s-garden-at-giverny-1902.jpg
קובץ:Water-Lily_Pond_MFA_Boston_61.959_Catalog_No_1630.jpg
קובץ:Monet_Water_lilies_1907.jpg
ראו גם

קלוד מונה
חבצלות המים
לקריאה נוספת

Karin Sagner-Duchting, Monet, Taschen, 1990
גנו של מונה בג'יברני
ערבה בוכייה, ציור משנת 1919-1918
ויסטריה, 1903
בראבוצרטופס

| בראבוצרטופס |
| --- | --- |

תקופה
קרטיקון עליון, 70 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: Bravoceratops
מינים
 Bravoceratops polyphemus
שם מדעי
 Bravoceratops

בראבוצרטופס (שם מדעי: Bravoceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל המאסטריכט כ-70 מיליון שנה לפני זמננו. פירוש השם הוא "פנים בעלי קרניים פראי" (צראט/קראט κερατ - קרן, אופס ωψ - פנים, ואילו Bravo בספרדית זה "פראי", כמו בשם המקסיקני לנהר הריו גראנדה: "Rio Bravo del Norte"). הוא תואר וסווג מדעית על ידי ויק ולהמן ב-2013. המאובנים שנתגלו כללו גולגולת חלקית שנשתמרה יחסית טוב, ברמה המספקת להגדיר סוג חדש.
בראבוצרטופס חי בקרטיקון העליון במאסטריכט באמריקה הצפונית ושרידיו התגלו בטקסס שבארצות הברית. הוא היה דינוזאור צמחוני שהלך על ארבע. בשל מחסור במאובנים מעצמות השלד הלא-גולגולתי, קשה להעריך את גודלו במדויק, אך מהגולגולת שנמצאה אפשר להסיק שהוא היה אחד הכסמוזאורים הגדולים יותר, בסדר גודל של הטורוזאורוס. מבחינה פילוגנטית הוא קרוב לקואווילצרטופס ונמצא קרוב לענף שמוביל לשבט Triceratopsini.
לבראבוצרטופס הייתה עטרה ארוכה בצורת מלבן עם "חלונות" עטרה גדולים בדומה לכסמוזאורוס. בשולי העטרה היו מספר בליטות משולשיות, ובפינות ובמרכז דוקרנים ארוכים יותר. קרני הגבה שלו היו ארוכות וחסונות. קרן האף הייתה קצרה. מעצמות הלחיים (epijugals) שלו בלטו דוקרנים מחודדים ועבים, שמזכירים את אלה של פנטצרטופס.
אגוחצרטופס

| אגוחצרטופס |
| --- | --- |
 
תקופה
קרטיקון עליון, 77 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: אגוחצרטופס
מין:: A. mariscalensis
שם מדעי
 Agujaceratops

אגוחצרטופס (שם מדעי: Agujaceratops) הוא סוג של דינוזאור ממשפחת הצרטופסיים שהתקיים בתקופת הקרטיקון. פירוש השם הוא "פנים בעלי קרניים מאגוחה". האגוחצרטופס חי בקרטיקון העליון כ-77 מיליון שנה לפני זמננו בדרום אמריקה הצפונית במה שהיום הוא טקסס. אגוחצרטופס דינוזאור צמחוני הולך על ארבע. כמו שאר הצרטופסיים בתת-המשפחה Chasmosaurinae היה בעל עטרה ארוכה בחלק האחורי של הגולגולת (אם כי הייתה קצרה יותר מזו של כסמוזאוריים כגון פנטצרטופס), ו-3 קרניים: 2 קרניים ארוכות מעל אזור הגבות וקרן קצרה מעל האף. אורכו היה 7 מטר ומשקלו היה כשל קרנף.
הוא נתגלה במקור ב-1938 במצע מאובנים בתצורת אגוחה שבפארק הלאומי ביג בנד שבטקסס, בחפירות שערך ויליאם סטריין. בשנת 1989 חקר להמן את המאובנים האלה וסיווג אותם כ-Chasmosaurus mariscalensis, מין של כסמוזאורוס. ב-2006 בעקבות מחקר שערכו לוקאס, סאליבן והאנט, הוא סווג מחדש והוכרז כסוג טקסונומי חדש: Agujaceratops mariscalensis. הוא חי כ-77 מיליון שנה לפני זמננו וכנראה היה אב קדמון של פנטצרטופס ודינוזאורים כסמוזאוריים אחרים מאזור טקסס.
איור שלד של אגוחצרטופס
שחזור של אגוחצרטופס
שלד של אגוחצרטופס צעיר
הערות שוליים

↑  ד"ר תומאס ר. הולץ הבן,  נספח סוגי הדינוזאורים (הסברים), מעודכן לינואר 2012 - עמ' 51.
ערך זה הוא קצרמרבנושא דינוזאורים. אתם מוזמנים לתרום לוויקיפדיה ו.
ספינופס

| ספינופס |
| --- | --- |
 ציור של ספינופס
תקופה
קרטיקון עליון, 76 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: ספינופס
מין:: ספינופס
מינים
 S. sternbergorum (פארקה, 2011)
שם מדעי
 Spinops sternbergorum

ספינופס (שם מדעי Spinops) הוא סוג דינוזאור ממשפחת הצרטופסיים שחי בקרטיקון העליון באלברטה שבקנדה באמריקה הצפונית.
גילוי

ספינופס ידוע ממאובן הולוטייפ NHMUK R16390 שכלל את עצמות ה-parietal והקורה האמצעית של העטרה, וכן ממאובנים NHMUK R16308 הכוללים עצם parietal, עצם לסת תחתונה (dentary) ושברי גפה בלתי מזוהים; מ-NHMUK R16306 הכולל גולגולת לא שלמה המשמרת רק את חלקה העליון; ו-NHMUK 16309 הכולל עצם squamosal חלקית. אף אחד מהמאובנים לא נמצא כחלק משלד שנשמר בצורה השומרת על מבנה הגוף, אך הם נמצאו כולם באותו מצע עצמות, באזור הצפוני ("Steveville Badlands") של הפארק הפרובינציאלי דינוזאור שבאלברטה, קנדה. שתי גולגולות לא שלמות ומאובנים של הספינופס נתגלו לראשונה ב-1916 על ידי צייד המאובנים המסחרי צ'ארלס הזליוס שטרנברג ובנו לוי שטרנברג ליד נהר רד דיר (Red Deer River) בדרום אלברטה. ונשלחו למוזיאון להיסטוריה של הטבע בלונדון, שמימן את משלחת המחקר. האוצר שבחן את המאובנים פטר אותם כחלקיים מידי לתצוגה ושלח אותם לאחסנה במחסני המוזיאון, שם נותרו זנוחים במשך למעלה מ-90 שנה. במכתב ששלח הפלאונטולוג הבריטי ארתור סמית' וודווארד מהמוזיאון הבריטי לשטרנברג הוא קרא להם "שום דבר מלבד זבל". המאובנים תוארו לראשונה רק ב-2011 על ידי צוות פלאונטולוגים בראשות אנדרו פארקה, שהכריז עליהם כמין חדש בשם Spinops sternbergorum.‏
תיאור

על פי מבנה גולגולתו הספינופס היה שייך לתת-משפחת הצנטרוזאורים המאופיינים בקרן אף ארוכה ומפותחת ובקרני גבה מנוונות. העטרה הקצרה שלו כללה שני זיזים מעוקלים שהתעקלו כלפי מטה ושני זיזים או קרניים בחלקה העליון שהזדקרו כלפי מעלה. הוא היה קרוב במראהו לצנטרוזאורוס ולסטירקוזאורוס.
הוא חי כ-76 מיליון שנה לפני זמננו.
אטימולוגיה

ספינופס קיבל את שמו מאנדרו פארקה, מייקל ריאן, פול בארט, דארן טנקה, דניס ברמן, מארק לוון ומארק גרהאם ב-2011 והמין הטיפוסי הוא Spinops sternbergorum. שם הסוג "ספינופס" נגזר מלטינית ויוונית עתיקה: spin פירושה עמוד שדרה ו-ops פירושה פנים. השם מתייחס לקרניים ולזיזים שעיטרו את העטרה והפנים של הספינופס. שם המין נקבע כמחווה למגלי המאובנים צ'ארלס הזליוס שטרנברג ולוי שטרנברג.
הערות שוליים

1 2 3  Farke, Andrew A.; Michael J. Ryan; Paul M. Barrett; Darren H. Tanke; Dennis R. Braman; Mark A. Loewen; Mark R. Graham (2011). "A new centrosaurine from the Late Cretaceous of Alberta, Canada, and the evolution of parietal ornamentation in horned dinosaurs" (PDF). Acta Palaeontologica Polonica. 56 (4): 691–702. doi:10.4202/app.2010.0121.
↑  Bogar, Glenda (6 בדצמבר 2011). "Scientists Discover New Species of Horned Dinosaur from Specimens Uncovered in London Museum Collections". Cleveland Museum of Natural History Press Room. Cleveland Museum of Natural History. אורכב מ-המקור ב-2013-10-03. נבדק ב-7 בדצמבר 2011. {{cite web}}:  (עזרה)
↑  ניתן למצוא איור המשחזר את ראש הספינופס וכן איור של הגולגולת שנמצאה כאן.
תפתח חלון (שיר של ריטה)

תפתח חלון הוא סינגל ראשון מתוך האלבום תפתח חלון של הזמרת-יוצרת הישראלית ריטה, שיצא לאור ביוני 1999 ומלווה בוידאו קליפ. השיר נכתב על ידי ריטה, הולחן על ידי רמי קלינשטיין ועובד על ידי משה לוי ולואי להב.
רשימת השמעה

| תפתח חלון> מס' | תפתח חלון> שם | תפתח חלון> מילים | תפתח חלון> לחן | תפתח חלון> עיבוד | תפתח חלון> משך | תפתח חלון>  | תפתח חלון>  | תפתח חלון>  | תפתח חלון>  |
| --- | --- | --- | --- | --- | --- | --- | --- | --- | --- |
| 1. | תפתח חלון  | ריטה | רמי קלינשטיין | משה לוי ולואי להב | 4:46 |  |  |  |  |
מיקומי שיא

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |   ‏‏‏  מצעדים ודירוגים (1999)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (1999)> מדינה |   ‏‏‏  מצעדי סוף שנה (1999)> מצעד |   ‏‏‏  מצעדי סוף שנה (1999)> מיקום שיא |   ‏‏‏  מצעדי סוף שנה (1999)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 3 |  |
|   ‏‏‏  מצעדים נוספים> מדינה |   ‏‏‏  מצעדים נוספים> מצעד |   ‏‏‏  מצעדים נוספים> מיקום שיא |   ‏‏‏  מצעדים נוספים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלי צה"ל (2005) מצעד שירי רמי קלינשטיין | 25 |  |
מיקומי שיא > גרסת "תפתח חלון (Let's Dance)"

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 5  |  |
פכירינוזאורוס

| פכירינוזאורוס |
| --- | --- |
 שלד של פכירינוזאורוס  השוואה לאדם של פכירינוזאורוס
תקופה
73.5–69 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאוריה
סדרה:: בעלי אגן דמוי עוף
תת־סדרה:: צרפודה
אינפרא־סדרה:: צרטופסיה
משפחה:: צרטופסיים
סוג:: פכיריינוזאורוס
מינים
 P. canadensis (שטרנברג, 1950)   P. lakustai (קרי, לנגסטון, טנקה, 2008)
שם מדעי
 Pachyrhinosaurus ‏שטרנברג, 1950

פכירינוזאורוס (שם מדעי: Pachyrhinosaurus) הוא סוג של דינוזאור ממשפחת הצרטופסיים שהתקיים בתקופת הקרטיקון. פירוש השם "לטאה בעלת אף עבה" ביוונית עתיקה.
מאפיינים

פכירינוזאורוס היה דינוזאור הולך על ארבע. הוא מפורסם בעיקר בזכות הגולגולת שלו, שלא הייתה מצוידת בקרניים חדות אלא בבליטות גרמיות קהות. העטרה שלו, מעין "מניפה" גרמית, הייתה קצרה אך בעלת בליטות ושקעים ("חלונות" בעצמות העטרה), כללה זיזים חדים, ושימשה ככלי מרשים במפגני ראווה. הפכירינוזאורוס היה שייך לתת-משפחת הצנטרוזאורים של הצרטופסיים ואופיין בעטרה קצרה ובבליטה גדולה מעל האף. הוא היה מבין הגדולים שבתת-משפחה זו: אורכו היה כשמונה מטר, ומשקלו כארבעה טון.
הפכירינוזאורוס התגלה על ידי צ'ארלס מורטרם שטרנברג ב-1946 והוכרז כמין של דינוזאור ב-1950. מאובניו נתגלו באלברטה שבקנדה ובאלסקה שבארצות הברית. הוא חי בקרטיקון העליון, מ-73 מיליון שנה לפני זמננו ועד ל-69 מיליון שנה לפי זמננו.
גלריה

שחזור של P. lakustai
גולגולת של P. canadensis